Halda opinn fund á Akranesi um málefni fatlaðs fólks Blindrafélagið , Landssamtökin Þroskahjálp og Sjálfsbjörg standa fyrir opnum samræðufundi um málefni fatlaðs fólks á Akranesi í kvöld , fimmtudaginn 15. maí . Fundurinn fer fram á Gamla kaupfélaginu og hefst kl. 20 . Þar munu samtökin þrjú standa fyrir kynningu á eins konar vegvísi í þjónustu fyrir fatlað fólk til næstu fjögurra ára fyrir frambjóðendur og væntanlega sveitarstjórnarmenn . Einnig verða kynntar niðurstöður úr könnun Capacent Gallup varðandi viðhorf almennings til þjónustu við fatlað fólk . Að lokum fara fram hringborðsumræður með frambjóðendum þar sem þeim gefst kostur á að koma á framfæri áherslum sínum í málefnum fatlaðra . Fundurinn er opinn öllum og er allt áhugafólk um málefni fatlaðs fólks hvatt til að fjölmenna .